

**УРОК: Аз дарявам**

**Павлина Божкова, преподавател в СУ Св. Паисий Хилендарски , гр. Златица**

**Часът е проведен в I „б“ клас на 8.11.2017 г.**

*„Аз ще бъда дарител,*

*защото ще даря картичка на приятел,*

*прегръдка и цвете,*

*внимание и време за споделяне.“ –*

*това казаха учениците в края на часа.*



**Цел на урока**

* *Да се научат, какво е филантропия като даряване и споделяне на време, умения и средства в полза на хората.*

**Описание**

*Урокът протече в рамките на два учебни часа. В първия час наши гости бяха*

*ученици от 12 клас и г- жа Донка Славчева, психолог в училището.*

*В началото на часа г- жа Донка Славчева прочете на децата „Приказка за морската звезда“*

***Някъде, далеч от тук, на брега на океана, един възрастен човек правеше своята обичайна разходка по плажа на залез слънце. До неотдавна бе бушувала страшна буря.***

***Небето преливаше от ярко червено в оранжево, а вълните, сякаш вече уморени, нежно галеха брега. Възрастният човек се наслаждаваше на гледката, с удоволствие вдишваше морския въздух, който сега изглеждаше сякаш още по-чист.***

***Беше се замислил за нещо свое, може би много важно нещо, когато забеляза по-нататък на плажа едно дете, което взимаше нещо от пясъка и после го хвърляше във водата. Възрастният човек предположи, че това е може би по-различно от игра и воден от любопитството си се запъти към детето. Когато приближи, той забеляза, че момчето взима изхвърлените от бурята на брега морски звезди и ги хвърля обратно в океана. Едва сега старецът забеляза, че целият плаж бе обсипан със стотици, може би хиляди морски звезди.***

***Момчето сякаш не го забелязваше. Старецът си помисли нещо и попита:***

***- Какво правиш? Ти си само едно малко момче и не би могъл да промениш нещата?!***

***Момчето го погледна, взе една морска звезда от пясъка, хвърли я в океана и каза:***

***- Ами аз току що промених нещата за тази морска звезда!***

*Децата слушаха внимателно, а след това оживено коментираха, като всички казваха, че и те искат да помогнат на някои. Така въведохме думата – филантропия, дарителство.*

*Дванайсетокласниците запознаха първокласниците с понятието дарител, филантропията като даряване и споделяне на време, умения и средства в полза на хората. Разказаха им за много доброволчески инициативи в който са участвали.*

*Най-интересна се оказа огърлицата, която се носи от президента на интеракт клуба в нашето училище. Всяко дете искаше да си я сложи и си пожелаваше един ден да я носи. Накрая на часа всяко дете получи морска звезда, която оцвети и ще подари на някои, когото много обича.*

*Вторият час разказах на децата за инициативата „Дарете час” на Националния алианс за работа с доброволци (НАРД) и решихме да се включим в нея. След обсъждане с родителите решихме да популяризираме каменния мост „ Новия Кемер“, който се намира на юг от Златица, по пътя за Панагюрище. Прочетох на децата историята за построяването на този мост и те решиха да го нарисуват.*

*Получиха се много хубави рисунки. Изпратихме всички материали на „Дарете час“ и с нетърпение очакваме резултата.*



**От коментарите в час**

*http://srednogorie.bg/news/parvoklasnitsi-uchiha-za-daritelstvoto-9414-72591.html*



**Идеи за надграждане**